Diari Oficial de la Generalitat Valenciana


Sumari del DOGV 5191, del 03-02-2006 (2006/820)

RESOLUCIÓ de 20 de gener de 2006, del conseller de Territori i Habitatge per la qual s'aprova definitivament el Programa d'actuació integrada, Pla parcial i Projecte d'urbanització del sector SUP-5 del Campello.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/820


Data del document
:   20-12-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Campello, el
    * pla d'urbanisme

RESOLUCIÓ de 20 de gener de 2006, del conseller de Territori i Habitatge per la qual s'aprova definitivament el Programa d'actuació integrada, Pla parcial i Projecte d'urbanització del sector SUP-5 del Campello. [2006/820]  
Vist l'expedient relatiu al Programa per al desenvolupament d'actuació integrada del sector SUP-5, promogut per l'Institut Valencià de l'Habitatge, SA, del municipi del Campello (Alacant), i de conformitat amb els següents  
Antecedents de fet  
Primer  
L'Institut Valencià de l'Habitatge, SA va remetre en data 4 de març de 2005 el Programa d'actuació integrada, que inclou el Pla parcial i Projecte d'urbanització, del sector SUP-5 del Campello i la resta de documents que conformen l'expedient, per a la seua aprovació definitiva, de conformitat amb el que establix l'art. 38.3 de la Llei reguladora de l'activitat urbanística (d'ara endavant LRAU).  
Segon   
El 19 de desembre de 2002 es va subscriure entre l'Institut Valencià de l'Habitatge, SA i l'Ajuntament del Campello, conveni de col·laboració per a la gestió i desenvolupament en una àrea de sòl urbanitzable del terme municipal, el denominat SUP-5. D'altra banda, els propietaris afectats pel desenvolupament del sector es van constituir en Agrupació d'Interés Urbanístic en data 25 de febrer de 2003 i, a fi de compatibilitzar la política local i autonòmica d'intervenció en el mercat del sòl i de l'habitatge amb el legítim dret dels propietaris del sòl, es va subscriure en data 22 de maig de 2003 conveni de col·laboració entre l'Institut Valencià de l'Habitatge, SA i l'esmentada agrupació.  
Tercer  
A l'efecte, l'Ajuntament va tramitar una modificació puntual i l'homologació, que van ser aprovades provisionalment pel ple municipal i definitivament per la Comissió Territorial d'Urbanisme en sessió celebrada el 31 de maig de 2005.  
Quart  
Consta en l'expedient Resolució de 24 d'octubre de 2003, del director general d'Habitatge i Projectes Urbans, per la qual se sotmet a informació pública per un període de vint dies el Programa d'actuació integrada per a la gestió directa del SUP-5, que comprén el Pla parcial i el Projecte d'urbanització.  
En la tramitació de l'esmentat programa es van dur a terme les actuacions següents:  
1. Es va sotmetre a informació pública per mitjà de publicació en el DOGV núm. 4477 de data 26 de febrer de 2004 i en el diari Información d'Alacant de data 18 de febrer de 2004, i es van remetre avisos als titulars cadastrals.  
2. S'emeten certificats de l'Ajuntament del Campello i de l'Institut Valencià de l'Habitatge, SA, acreditatius que durant el període d'informació pública no es van presentar al·legacions.  
3. Requerit l'Ajuntament del Campello a fi que emetera, de conformitat amb el que establix l'art. 38.2.c) de l'esmentada Llei 6/1994, el preceptiu dictamen com a municipi afectat, aquest va ser emés en data 5 de juliol de 2004.  
4. Consta en l'expedient l'informe i la proposta sobre les al·legacions presentades per l'Ajuntament del Campello, subscrits per l'Institut Valencià de l'Habitatge, SA.  
Cinqué  
Durant la tramitació de l'expedient s'han sol·licitat els següents informes sectorials   
. Ministeri de Foment, Unitat de Carreteres a Alacant, de 6 de maig de 2005, favorable.  
. Conselleria de Cultura, Educació i Esport, Direcció General de Règim Econòmic, de 21 d'abril de 2004, favorable amb la condició que es destine una parcel·la del menys 5.500 m² a ús d'equipament docent, condició aquesta que es complix en la proposta presentada.  
. Conselleria de Sanitat, sol·licitat en data 12 de febrer de 2004, sense que fins a la data conste la seua emissió i havent transcorregut el termini legalment establit per a això.  
Sisé  
La Comissió Territorial d'Urbanisme d'Alacant, en sessió celebrada el dia 31 de maig de 2005, va acordar aprovar provisionalment el Programa d'actuació integrada, Pla parcial, i Projecte d'urbanització del sector SUP-5 del Campello, supeditant la seua remissió al conseller de Territori i Habitatge per a la seua aprovació definitiva a l'expedició de la cèdula d'urbanització i a la plena entrada en vigor de la modificació puntual i homologació tramitades per l'Ajuntament en el mateix àmbit; habilitant el director general de Planificació i Ordenació Territorial als efectes previstos en l'article 41 de la LRAU.  
Seté  
El director general d'Urbanisme i Ordenació Territorial amb data 3 de gener de 2006 atesa la documentació remesa, i amb un informe previ dels serveis tècnics de Direcció Territorial de la Conselleria de Territori i Habitatge d'Alacant, va dictar una resolució per la qual es va considerar acomplit l'Acord de la Comissió Territorial d'Urbanisme d'Alacant de data 31 de maig de 2005, i va ordenar la remissió de l'expedient al conseller de Territori i Habitatge per a la seua aprovació definitiva.  
Fonaments de dret  
Primer  
Per a la tramitació d'actuacions promogudes per l'administració autonòmica, per si mateixes o a través de les empreses públiques que en depenguen, és aplicable el que disposen els arts. 42 i 43 de la Llei 6/1994, de 15 de novembre, de la Generalitat Valenciana, reguladora de l'activitat urbanística, sobre procediments especials per a la formulació de programes, plans parcials i projectes d'urbanització d'execució directa a càrrec d'administracions no municipals.  
Segon  
El procediment seguit per l'Institut Valencià de l'Habitatge, SA es realitza a l'empara del que disposa l'art. 42.1. de la LRAU, relatiu a plans i programes d'execució directa a càrrec de la conselleria competent en habitatge per si mateixes o a través de les empreses publiques que en depenguen.   
L'article 42.1 de la LRAU establix que els programes d'execució directa a càrrec d'administracions no municipals es tindrà com a administració actuant la de la Generalitat, qui ha d'expedir la cèdula d'urbanització prèvia per als programes que desenvolupe.   
Tercer  
El procediment per a l'aprovació del Programa d'actuació integrada i del Projecte d'urbanització està subjecte a les mateixes regles establides per als plans especials en l'art. 38 de la LRAU.  
L'art. 38.3 de la Llei 6/1994 establix que correspon a l'administració que promoga o supervise el pla, resoldre sobre la seua aprovació provisional, i ha de remetre aquesta a la conselleria competent en matèria d'urbanisme, per a la seua aprovació definitiva. La competència per a l'aprovació provisional dels plans formulats per l'administració no municipal i els previstos en l'art. 42 de la LRAU, està recollida en els articles 160 i 168 del Reglament de planejament. En la tramitació dels plans especials de l'art. 168.1.B) diu que «La convocatòria d'informació pública i l'aprovació provisional......correspondrà a la conselleria competent per raó de la matèria o a l'òrgan que dispose la legislació...» Així mateix, l'art. 168 remet a la tramitació de plans generals on en l'art. 160 diu «Conclosos els tràmits.... l'Ajuntament ple o òrgan competent de l'administració que promoga o supervise el pla resoldrà sobre la seua aprovació provisional....i podrà remetre-ho a la conselleria competent en urbanisme interessant la seua aprovació definitiva.»  
Quart  
La documentació pot considerar-se completa a l'efecte del compliment dels articles 65 i següents del RPCV i articles 29, 30, 32 de la LRAU relatius a la documentació integrant dels plans parcials i programes.  
Cinqué  
Consta en el Programa d'actuació integrada aportat, que l'àmbit de l'actuació comprén la unitat d'execució única del Pla parcial del SUP-5 del terme municipal del Campello.  
El Pla parcial presentat ordena detalladament l'àmbit del sector, d'acord amb les determinacions de la fitxa de planejament i gestió d'aquest. L'ordenació proposada complix els estàndards de l'annex del RP/CV per a un sector residencial amb IEB = 1,00 m²/m². Qualifica tres parcel·les com a zones verdes, amb una superfície total de 6.711 m², i tres parcel·les d'equipaments: una educativa, de 5.500 m², una altra administrativa de 3.322 m² i una altra d'infraestructures de 90 m². Els sòls lucratius es distribuïxen en dos parcel·les terciàries, de 3.389 m² en total, quatre parcel·les residencials vinculades a la promoció d'habitatges protegits, de 3.659 m² en total, i altres quatre parcel·les residencials vinculades a la promoció d'habitatges lliures, de 4.944 m² en total. Dels 312 habitatges prevists en el sector, 156 estan sotmesos a règims de protecció pública. Justifiquen el compliment de les reserves d'aparcaments.  
Sisé  
Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat Valenciana, tal com recull l'article 40 de la LRAU, no existeixen obstacles per a la seua aprovació definitiva, no s'aprecia que el document continga vicis d'il·legalitat manifesta en extrems que afecten l'exercici de les competències atribuïdes per la Llei 6/1994, de 15 de novembre, de la Generalitat Valenciana, reguladora de l'activitat urbanística a la Generalitat Valenciana.  
Seté  
La competència per a l'aprovació definitiva, segons la secció segona del títol II de la Llei 6/1994 citada i el Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat, correspon al conseller de Territori i Habitatge.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, resolc:  
Aprovar definitivament el Programa d'actuació integrada, Pla parcial i Projecte d'urbanització del sector SUP-5 del Campello.   
Contra la present resolució, que posa fi a la via administrativa, es pot interposar recurs potestatiu de reposició en el termini d'UN MES, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de DOS MESOS, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel que s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que es crega oportú.  
València, 20 de desembre de 2005.. El conseller de Territori i Habitatge: Rafael Blasco Castany.